OpenLLM-France/wikimedia huggingface dataset:
# Còdex Chigi

El Codex Chigi és un manuscrit musical il·luminat oriünd de Flandes, escrit al voltant del 1500, possiblement a petició de Felip I de Castella. Pertany a la col·lecció de la Biblioteca Vaticana, en què és catalogat com a Chigiana, C. VIII. 234.

## Descripció

El còdex és notable no sols per les múltiples i vívides miniatures, sinó també per la claredat de la notació musical. Conté un catàleg quasi complet de la producció de misses de Johannes Ockeghem i un grup de misses sobre la melodia de L'homme armé, que era molt popular en l'època i va servir de base per a diferents arranjaments de compositors. Algunes fulls amb altres obres s'hi afegiren en època posterior a la primera elaboració.
Els dos escuts de la pàgina de Missa Ecce ancilla Domini fan referència a la família Fernández de Córdoba.

## Contingut

La relació d'obres és aquesta:
* Alexander Agricola
** Missa In myne zyn (sense el Kyrie eleison)
* Antoine Brumel
** Missa L'homme armé
* Antoine Busnois
** Missa L'homme armé
* Antoine de Févin
** Sancta Trinitas unus Déu (afegit)
* Gaspar van Weerbeke
** Stabat mater
* Heinrich Isaak
** Angeli archangeli
* Jacobus Barbireau
** Missa Virgo parens Christi (sense l'Agnus Dei)
* Jean Mouton
** Quis dabit oculis (afegit, sense atribució)
* Johannes Ockeghem
** Ave Maria (afegit)
** Intemerata Dei Mater
** Missa Mi-mi
** Missa Ecce ancilla Domini
** Missa L'homme armé
** Missa Fors seulement (Kyrie, Gloria i Credo)
** Missa sine nomine (Kyrie, Gloria i Credo)
** Missa Ma maistresse (Kyrie i Gloria)
** Missa Caput
** Missa De plus en plus
** Missa Au travail suis
** Missa cuiusvis toni
** Missa Prolationum
** Missa quinti toni
** Missa pro defunctis
* Johannes Regis
** Celsi tonantis
** Clangat plebs
** Lauda Sion Salvatorem
** Lux solempnis (sense atribució)
** O admirabile commercium
* Josquin des Prés
** Missa L'homme armé sexti toni (Kyrie, Gloria i Credo)
** Stabat mater
* Loyset Compère
** Ave Maria (afegit)
** Missa L'homme armé
** Sancte Michael ora pro nobis (afegit, sense atribució)
** Sile frago ac rerum (sense atribució)
* Pierre de La Rue
** Credo Sine nomine
** Missa Almana
* Obres anònimes
** Ave rosa speciosa
** Regina coeli (afegit)
** Vidi aquam (acréscimo)
** Un motet sense text

## Referències

* ↑ The Cardona and Fernández de Córdoba Coats of Arms in the Chigi Codex. Emilio Ros-Fábregas. Early Music History Vol. 21, (2002), pp. 223-258. Published by: Cambridge University Press.
* Kellman, Herbert. The Origins of the Chigi Codex: The Dati, Provenance, and Original Ownership of Rome, Biblioteca Vaticana, Chigiana, C. VIII. 234. Journal of the American Musicological Society, 1958, volum 11/1, pàgs. 6–19.
# Copa Masters 2011

«Copa Masters 2011» té aquests significats:

## Tennis

* Copa Masters masculina 2011 de tennis (ATP World Tour Finals 2011)
* Copa Masters femenina 2011 de tennis (WTA Tour Championships 2011)
# Copiula minor

Copiula minor és una espècie de granota de la família Microhylidae que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Allison, A. 2004. Copiula minor. Llista Vermella d'Espècies Amenaçades de la UICN 2006. Consulta: 27 d'abril del 2008.
# Cresta lambdoide

La cresta lambdoide és una protuberància òssia del crani que es troba en alguns grups de mamífers. Es tracta d'una cresta transversal conformada generalment pels parietals i, de vegades, també pels escatosos i altres ossos. Serveix de punt d'ancoratge per a músculs del cap. Per tant, la presència d'una cresta lambdoide ben desenvolupada en restes fòssils indica que l'animal en qüestió tenia músculs forts al cap. La presència o absència de cresta lambdoide i, en cas de ser-hi, les seves característiques i el seu grau de desenvolupament es fan servir per diferenciar espècies entre si.

## Referències

* ↑ «Glossary: J-L» (en anglès). Palaeos Vertebrates. [Consulta: 30 octubre 2018].
# Cursa solidària de Reis de Cornellà de Llobregat

La Cursa solidària de Reis de Cornellà de Llobregat és una prova atlètica popular que se celebra a la població de Cornellà de Llobregat des de l'any 2015.
La cursa, amb una distancia de 5 quilòmetres, acompanyada d'altres proves paral·leles com una caminada, curses infantils i curses inclusives, és organitzada per l'associació esportiva 'Corresolidaris' amb la col·laboració del Ajuntament de Cornellà de Llobregat. La seva finalitat, més enllà de la prova esportiva en sí, és la de fomentar la solidaritat entre els seus participants, aconseguint fons per a diverses causes solidàries. L'impulsor de la competició va ser l'atleta cornellanenc Reyes Estévez que la impulsà amb la intenció de recollir joguines per lliurar durant la Nit de Reis entre els infants més vulnerables de la localitat. Unes quantes edicions després, la cursa passà a estar promoguda per l'ONG cornellanenca 'Corresolidaris', amb la idea de recaptar diners a través de les inscripcions dels corredors i la venda de samarretes.

## Referències

* ↑ «Més de 1.300 persones participen en la Cursa Solidària de Reis de Cornellà. L'esdeveniment va aconseguir un rècord de recaptació amb 8.507 euros, que es destinaran a la fundació Tots Som de Cor». El Periódico, 09-01-2023 [Consulta: 31 gener 2024].
* ↑ «La Cursa Solidària de Reis de Cornellà arriba a la novena edició». La Premsa del Baix, 03-01-2024 [Consulta: 31 gener 2024].
* ↑ «Cursa de Reis». Queferacornella, 28-12-2023 [Consulta: 31 gener 2024].
* ↑ «Solidaritat i esport es reuneixen a la Cursa de Reis, aquest diumenge 7 de gener». Ajuntament de Cornellà de Llobregat, 04-01-2024. [Consulta: 31 gener 2024].

## Enllaços externs

* Cursa solidària de Reis de Cornellà de Llobregat
# Cyprichromis pavo

Cyprichromis pavo és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,7 cm de longitud total.

## Distribució geogràfica

És endèmic de la República Democràtica del Congo.

## Referències

* 1 2 «Cyprichromis pavo» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Brichard, P. Cichlids and All the Other Fishes of Lake Tanganyika (en anglès). TFH Publications, 1989. ISBN 9780866226677.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Loiselle, Paul V. (1995). The Cichlid Aquarium. Alemanya: Tetra Press. ISBN 1-56465-146-0.
* Maréchal, C. i M. Poll 1991. Cyprichromis. p. 71-72. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren; i ORSTOM, París. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Takahashi, T. 2003: Systematics of Tanganyikan cichlid fishes (Teleostei: Perciformes). Ichthyological Research, 50(4): 367-382.
* Takahashi, T. 2004: Phylogenetic analysis of Cyprichromini (Perciformes: Cichlidae) endemic to Lake Tanganyika and validation fo the genus Paracyprichromis. Ichthyological Research, 51(1): 1-4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cyphochlaena

Cyphochlaena és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* C. madagascariensis Hack.
* C. sclerioides (A. Camus) Bosse
# Crystal City (Missouri)

Crystal City és una població dels Estats Units a l'estat de Missouri. Segons el cens del July 2008 tenia 4.538 habitants.

## Demografia

Segons el cens del 2000, Crystal City tenia 4.247 habitants, 1.622 habitatges, i 1.111 famílies. La densitat de població era de 438,4 habitants per km².
Dels 1.622 habitatges en un 32,2% hi vivien nens de menys de 18 anys, en un 51,2% hi vivien parelles casades, en un 13,8% dones solteres, i en un 31,5% no eren unitats familiars. En el 28,2% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,97.
Per edats la població es repartia de la següent manera: un 24% tenia menys de 18 anys, un 8,5% entre 18 i 24, un 25,7% entre 25 i 44, un 21,5% de 45 a 60 i un 20,3% 65 anys o més.
L'edat mediana era de 40 anys. Per cada 100 dones de 18 o més anys hi havia 81,1 homes.
La renda mediana per habitatge era de 36.117 $ i la renda mediana per família de 45.288 $. Els homes tenien una renda mediana de 41.111 $ mentre que les dones 23.750 $. La renda per capita de la població era de 17.816 $. Entorn del 12,6% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crystal City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Crystal City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cuts

* Per a altres significats, vegeu «Cuts (L. A. Guns)».
Cuts és una comuna francesa, ubicada al departament de l'Oise i la regió dels Alts de França.

## Referències

Viccionari
# Denis Lunghi

Denis Lunghi (Biella, Piemont, 21 de gener de 1976) és un ciclista italià, ja retirat, que fou professional entre 1999 i 2004. En el seu palmarès destaca una victòria d'etapa al Giro d'Itàlia de 2002.

## Palmarès

* 1993
** 1r al Trofeo Emilio Paganessi
* 1998
** Vencedor d'una etapa del Giro de les Regions
** Vencedor d'una etapa del Girobio
* 2000
** 1r al Gran Premi de la indústria i el comerç artesanal de Carnago
* 2001
** 1r al Giro del Friül
* 2002
** Vencedor d'una etapa al Giro d'Itàlia
* 2003
** 1r al Giro dels Abruços
** Vencedor d'una etapa al Tour del llac Qinghai

### Resultats a la Volta a Espanya

* 2003. 50è de la classificació general

### Resultats al Giro d'Itàlia

* 2001. 61è de la classificació general
* 2002. 30è de la classificació general. Vencedor d'una etapa
* 2003. 38è de la classificació general

## Referències

* ↑ «LUNGHI Denis». [Consulta: 28 novembre 2022].
* ↑ (anglès) « Simoni goes home; bad weather and bad vibes at Giro », Cyclingnews.com, 24 mai 2002
* ↑ ONLUS®, Museo del Ciclismo Associazione Culturale. «Museo del Ciclismo - Denis LUNGHI» (en italià). [Consulta: 28 novembre 2022].

## Enllaços externs

* Fitxa a sitiodeciclismo.net
# Dugesia milloti

Dugesia milloti és una espècie de triclàdide dugèsid que habita l'aigua dolça de Madagascar, també es troba a l'illa d'Anjouan, a les Comores. Fou la primera espècie de Dugesia de Madagascar descrita amb detall, l'any 1952. Més tard se'n van descriure tres espècies més (D. debeauchampi, D. myopa i D. bifida), elevant el nombre tota d'espècies de Dugesia conegudes a quatre.

## Descripció

D. milloti es caracteritza per presentar un cap de forma triangular amb les aurícules molt punxegudes, més que cap altra espècie coneguda de Dugesia. Pel que fa a l'aparell copulador, D. milloti presenta un conducte ejaculador central a la papil·la peniana amb una obertura terminal a la punta d'aquesta. D'altra banda, els oviductes desemboquen simètricament a la secció proximal del canal de la bossa.

## Referències

* 1 2 de Beauchamp, Paul «Sur les Dugesia (Turbellariés Triclades) d'Afrique tropicale et de Madagascar» (en francès). Bulletin de la Société Zoologique de France, 77, 1952, pàg. 362-370.
* ↑ De Vries, Elizabeth J «A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar» (en anglès). Zoological Journal of the Linnean Society, 92, 1988, pàg. 345-382. DOI: 10.1111/j.1096-3642.1988.tb01729.x.
* ↑ Starmühlner, F., 1977. Die Komoren. Einige gewässerkundliche Expeditionen der Universität Wien. Aquarien Magazin, 198-201.
Espècies de Dugesia :
# Jürgen Tschan

Jürgen Tschan (Mannheim, 17 de febrer de 1947) és un ciclista alemany, ja retirat, que fou professional entre 1969 i 1978. Combinà el ciclisme en pista amb la carretera.
El 1968, com a ciclista amateur, va prendre part en els Jocs Olímpics d'Estiu de Ciutat de Mèxic. Com a professional destaca la victòria a la París-Tours de 1970 i el Campionat de ciclisme en ruta d'Alemanya, el 1971.
El gener de 2014 va declarar, en una entrevista al Frankfurter Allgemeine Zeitung, que quan ell corria el 90 per cent dels seus companys professionals ho feien sota l'efecte del dopatge. Les amfetamines i la cortisona estaven especialment esteses i estima que el 20 per cent dels corredors eren addictes.

## Palmarès en ruta

* 1969
** 1r a la Volta a Colònia amateur
* 1970
** 1r a la París-Tours
* 1971
** Campió d'Alemanya de ciclisme en ruta

## Palmarès en pista

* 1970
** 1r als Sis dies de Berlín (amb Klaus Bugdahl)
** 1r als Sis dies de Frankfurt (amb Sigi Renz)
* 1972
** 1r als Sis dies de Frankfurt (amb Leo Duyndam)
* 1974
** 1r als Sis dies de Münster (amb Wolfgang Schulze)
* 1977
** 1r als Sis dies de Dortmund (amb Dietrich Thurau)
** 1r als Sis dies de Frankfurt (amb Dietrich Thurau)

## Resultats al Tour de França

* 1972: 45è de la classificació general
* 1973: 37è de la classificació general

## Referències

* ↑ «TSCHAN Jürgen». [Consulta: 28 juliol 2024].
* ↑ ONLUS®, Museo del Ciclismo Associazione Culturale. «Museo del Ciclismo - Jurgen TSCHAN» (en italià). [Consulta: 28 juliol 2024].
* ↑ «Olympedia – Jürgen Tschan». [Consulta: 28 juliol 2024].
* ↑ «Ex-Radprofi: Doping "gehörte zum Beruf"» (en alemany), 25-01-2014. [Consulta: 28 juliol 2024].

## Enllaços externs

* Fitxa de Jürgen Tschan a sitiodeciclismo.net
# Kathleen M. Blee

Kathleen M. Blee (nascuda el 1953) és professora de sociologia Bettye J. i Ralph E. Bailey i degana de la Kenneth P. Dietrich School of Arts and Sciences i del College of General Studies de la Universitat de Pittsburgh.

## Biografia

Blee va completar un B.A. en sociologia amb els màxims honors el 1974 per la Universitat d'Indiana i un M.S. el 1976, i un Ph.D. 1982 (tots dos en sociologia) per la Universitat de Wisconsin–Madison.
Abans d'assumir una posició a la Universitat de Pittsburgh el 1996, va ensenyar sociologia a la Universitat de Kentucky.
Les seves àrees d'interès inclouen gènere, raça i racisme, moviments socials i sociologia de l'espai i el lloc. Els interessos especials inclouen com el gènere influeix en els moviments racistes, inclòs el treball sobre les dones al Ku Klux Klan dels anys vint.

## Publicacions seleccionades

* Blee va completar un B.A. en sociologia amb els màxims honors el 1974 per la Universitat d'Indiana i un M.S. el 1976, i un Ph.D. 1982 (tots dos en sociologia) per la Universitat de Wisconsin–Madison.
* Abans d'assumir una posició a la Universitat de Pittsburgh el 1996, va ensenyar sociologia a la Universitat de Kentucky.
* Dins del racisme organitzat: dones i homes en el moviment de l'odi (2002, University of California Press)
* Feminisme i antiracisme: lluites transnacionals per la justícia (2001, New York University Press, editat amb France Winddance Twine)
* The Road to Poverty: The Making of Wealth and Hardship in Appalachia (2000, Cambridge University Press, escrit amb Dwight Billings
* No Middle Ground: Women & Radical Protest (1998, New York University Press, editor)
* Women of The Klan: Racism and Gender in the 1920s (1991, New York University Press)

## Referències

* ↑ «Kathleen Blee | Kenneth P. Dietrich School of Arts & Sciences | University of Pittsburgh» (en anglès). as.pitt.edu. Arxivat de l'original el 2022-01-11. [Consulta: 8 desembre 2017].
* ↑ Rullo. «Pitt academic presents the facts of right-wing extremism» (en anglès americà). jewishchronicle.timesofisrael.com. [Consulta: 27 maig 2019].
# Capvespre dels Déus

Capvespre dels Déus és un teatrí realitzat per Oleguer Junyent l'any 1901 per a l'òpera de Richard Wagner amb el mateix nom. Actualment es conserva als magatzems del Centre de Documentació i Museu de les Arts Escèniques de Barcelona. El figurí fou realitzat amb la tècnica coneguda com a cromolitografia.
# LOINC

Logical Observation Identifiers Names and Codes (LOINC) (traduït: Noms i codis d'identificació d'observació lògica) és una base de dades i un estàndard universal per identificar observacions de laboratori clínic. Per primer cop desenvolupat el 1994, va ser creat i mantingut per l'Institut Regenstrief, una organització de recerca mèdica sense ànim de lucre dels Estats Units. LOINC neix com a resposta a la demanda d'una base de dades electrònica d'atenció i gestió clínica i està disponible públicament sense cap cost.$^,$

## Referències

* ↑ «Evaluation of LOINC as a reference terminology for clinical document types: A case report of an outpatient EHR». [Consulta: 2 maig 2012].
* ↑ «Suitability of LOINC Document Ontology as a reference terminology for clinical document types: A case report of a research-oriented EHR». [Consulta: 2 octubre 2012].
# La Spezia

La Spezia (antigament: l'Espècia; en lígur: A Spèza) és un municipi italià, situat a la regió de la Ligúria i a la província de La Spezia. L'any 2006 tenia 94.192 habitants.

## Fills il·lustres

* Giovanni Pagella (1872-1944) compositor musical.

## Vegeu també

* Port de La Spezia
* Entrada sud a Cinque Terre
# La Stampa

La Stampa és un diari fundat a Torí el 1867 amb el nom de Gazzetta Piemontese. En la primera època el diari sortia de la tipografia de Casimiro Favale ubicada a la via Daura Grossa (l'actual via Giuseppe Garibaldi), tenia una tirada de vint mil exemplars i dues edicions diàries. Des de 1867 va ser dirigit per Giovanni Roux, creador d'una línia intensa a conjugar herència i ressorgiment amb la nova instància política i social. La redacció està a la via Marenco 32 a Torí, el principal establiment d'impremta està en via Giordano Bruno 84, sempre a Torí.
El 1895 es fa director i propietari Alfredo Frassati, que va donar al diari el seu nom actual i un perfil nacional. La seu va ser desplaçada a un palau de la piazza Solferino. El 1900 el diari va arribar a editar cinquanta mil exemplars diaris; es va donar vida a un suplement il·lustrat esportiu i a la revista "La Donna", dedicada a la cultura femenina. Per haver pres posicions contra l'assassinat de Giacomo Matteotti, Frassati va haver de dimitir i vendre el diari a la família Agnelli. En 1934 "La Stampa" obre una prestigiosa seu en la nova via Roma.
Va haver-hi una mudança en 1968, conservant encara els salons del pis per al públic, mentre el rotatiu amb els despatxos de redacció i d'administració es van traslladar a la via Marenco, on estan actualment, a un edifici laminat en vidre, realitzat sota projecte de Vittorio Bonade' Bottino i Luigi Ravelli.
En 1975 va néixer el suplement literari Tuttolibri (ara tTL), en 1981 el suplement científic Tuttoscienze (ara TsT), dirigit per Piero Bianucci. Des de 1999 existeix l'edició a Internet.
Actualment és el tercer periòdic nacional, amb una tirada de prop de 500.000 exemplars. És llegit sobretot en el nord, per una gran majoria en el Piemont i a Ligúria. Un acord per a la sortida conjunta amb una sèrie de petits i mitjans periòdics dispersos per tot Itàlia (els majors dels quals són Cronache di Napoli, Corriere di Caserta, Cronache del Mezzogiorno, Il Domani della Calàbria, Il Domani di Bologna), tot i que els resultats han millorat amb molts d'ells entre 2004 i 2005, no ha aconseguit la difusió a altres regions.
L'actual director és Maurizio Molinari.
Entre els seus col·laboradors literaris va estar Giovanni Corvetto, lletrista d'himnes patriòtics durant la Guerra ítalo-turca i la Primera Guerra Mundial.

## Referències

* ↑ Giuseppe Fumagalli: Chi l'ha detto?: tresor di citazioni italiane i straniere, di origini letteraria i storica, ordinate i annotate. Hoepli: 1989.
# Adjanovka

Adjanovka - Аджановка (rus) - és un khútor del krai de Krasnodar, a Rússia. És a 11 km a l'est de Primorsko-Akhtarsk i a 117 km al nord-oest de Krasnodar. Pertany al khútor de Novopokrovski.
# Adja Yunkers

Adja Yunkers o Adolf Junkers (nom de naixement) (Riga, 15 de juliol de 1900 - Nova York, 1983) fou un pintor abstracte i gravador letó. Va néixer a Riga, Livònia, el 1900. Va estudiar art a Leningrad, Berlín, París i Londres. Va viure a París durant 14 anys, i després es va traslladar a Estocolm el 1939. A Estocolm, va publicar i editar les revistes ARS magazine i Creation magazine. El 1947 es va traslladar als Estats Units, on va viure la resta de la seva vida. El 1949, va rebre una beca Guggenheim. Durant la dècada de 1950 va treballar principalment en gravats en fusta de color, introducció la pinzellada en el gènere. El 1960, es va iniciar la producció de litografies. Va produir dos importants sèries de litografies al Taller de Litografia Tamarind de Los Angeles-Salt (cinc litografies) i Skies of Venice (deu litografies). Junkers va morir a la ciutat de Nova York el 1983.

## Referències

* ↑ «Collection Online - Adja Yunkers» (en anglès). Guggenheim Museum. Arxivat de l'original el 2015-01-15. [Consulta: 15 gener 2015].

## Bibliografia

* Bartelik, Marek, To Invent a Garden, The Life and Art of Adja Yunkers, New York, Hudson Hills Press, 2000.
* Johnson, Una E. & Jo Miller, Adja Yunkers; Prints 1927-1967, Brooklyn, N.Y., Brooklyn Museum, 1969.
* Paz, Octavio, Blanco, Illuminations by Adja Yunkers, Yunkers, 1974.
* University of New Mexico, New Mexico Artists: John Sloan, Ernest L. Blumenschein, Gustave Baumann, Kenneth M. Adams, Adja Yunkers, Raymond Jonson, Peter Hurd, Howard Cook, Albuquerque, N.M., University of New Mexico Press, 1952.
* Utah Museum of Fine Arts, Adja Yunkers, Salt Lake City, Utah Museum of Fine Arts, 1969.
* Yunkers, Adja, Adja Yunkers, Amsterdam, Stedelijk Museaum, 1962.
# Adjimajagatiürt

Adjimajagatiürt (en rus: Аджимажагатюрт) és un poble de la república del Daguestan, a Rússia. Segons el cens del 2010 tenia 824 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте